  Виталий Пронин Ижысь Буммаш ульчаысь 25 номеро коркалэн азбараз калгись пунылэн пиньёсыз улэ шедизы 3 пиналъёс. Ваньзы соос школаын дышетскисьёс.Та корка котырын бергась мумы пуныез нылпиос тодытэк ӧз улэ. Пичиосты яратэ, шоразы ноку уг уты. Соин ик быжолэсь кышканзы ӧй вал. Но таид али бызьылэ. Соин ик котыраз гожеръяло айы пуныос. Таос ик нырысь пуризы 11 аресъем пияшез. Со вал 4-тӥ ноябре. Курткаез пыр, лыозяз куртчыса, ишкалтӥллям суйысьтыз сӥльзэ. Туннэ со вуремын.Анай-атайёс жингыртӥзы вал пуныосты кутылонэн вырисьёслы. Но соосыз пусъем нуналэ тапала воксё но ӧз лыктэ. Вуизы ӵуказеяз гинэ. 5-тӥ ноябре но ӧй дыртысалзы, вылды, - но пуныос эшшо кык нылаш вылэ урдскизы. Огезлэн кияз куртчиськизы. Таид пиньёс улысь мозмытскыны быгатӥз. Музон дыдылы золгес ик йӧтӥз - киыз тӥямын, кӧтаз пинь бервылъёс пуксьылэмын, больницаысь лэзьымтэ на.Елена Фёдорова Фото: www.0629.com.ua Теги: нылпи пуны  